Les referatet fra høringen.

Se videoopptak av høringen.

Blant deltakerne på høringen var statsminister Erna Solberg, justis-, beredskaps- og innvandringsminister Tor Mikkel Wara, tidligere forsvarsminister Ine Eriksen Søreide, tidligere justis-, beredskaps- og innvandringsminister Sylvi Listhaug og tidligere justis- og beredskapsminister Per-Willy Amundsen.

Se høringsprogrammet.

Se sakssiden.

Grunnlaget for saken er Riksrevisjonens undersøkelse av oppfølging av objektsikring, Dokument 3:11 (2017-2018).

Riksrevisjonen oppsummerer sine funn slik:

«Justis- og beredskapsdepartementet og Forsvarsdepartementet har ikke i nødvendig grad sørget for at grunnsikringen av skjermingsverdige objekter i politiet og Forsvaret er i samsvar med sikkerhetsloven og Stortingets forutsetninger

Tre år etter tidsfristen som Stortinget har fastsatt, senest innen 1. januar 2015, er grunnsikringen av de skjermingsverdige objektene i politiet og Forsvaret fortsatt mangelfull

Det vil ta lang tid før grunnsikringen av skjermingsverdige objekter i politiet og Forsvaret er i samsvar med sikkerhetsloven og Stortingets forutsetninger. Tidsestimatene er usikre og vil være avhengig av prioriteringer og bevilgninger.

Forsvarsdepartementets plan om etablering av grunnsikring for de skjermingsverdige objektene innen 2025 er ikke i tråd med Stortingets vedtak og forutsetninger

Justis- og beredskapsdepartementet har ikke sørget for at finansieringen av grunnsikringen av skjermingsverdige objekter i politiet står i forhold til de estimerte kostnadene

Stortinget er ikke blitt informert om kostnadene ved etablering av grunnsikring av de skjermingsverdige objektene i politiet

Justis- og beredskapsdepartementet og Forsvarsdepartementet har bedret oppfølgingen av politiets og Forsvarets bruk av sikringsstyrker, men det gjenstår vesentlige utfordringer

Manglende felles forståelse av objektsikringsinstruksen

Svakheter ved prosessen med utpeking av sivile nøkkelobjekter

Svakheter ved Heimevernets operative evne

Manglende avklaringer og analyser av politiets og Heimevernets kapasitet til å sikre og beskytte objekter ved bruk av sikringsstyrker»

Les mer på Riksrevisjonens nettside.